1965

**1965** (MCMLXV í rómverskum tölum) var 65. ár 20. aldar og almennt ár sem hófst á föstudegi samkvæmt gregoríska tímatalinu.

## Atburðir
### Janúar

* 1. janúar - Palestínsku samtökin Fatah tilkynntu upphaf skæruhernaðar gegn Ísrael.
* 2. janúar - Bretar sendu herlið til Singapúr til að verja Malasíu gegn væntri innrás frá Indónesíu.
* 2. janúar - Jamaíski tónlistarmaðurinn Don Drummond stakk kærustu sína, söngkonuna Anita Mahfood, til bana.
* 3. janúar - Danski uppfinningamaðurinn Karl Krøyer náði að lyfta sokknu fraktskipi af hafsbotni með frauðplastkúlum.
* 5. janúar - Fyrsti hlaðbakurinn sem fór í almenna framleiðslu, Renault 16, var kynntur á frönsku rívíerunni.
* 11. janúar - Síðasta þekkta fórnarlamb raðmorðingjans Jack the Stripper var myrt.
* 12. janúar - Wanda Beach-morðin: Lík tveggja 15 ára stúlkna fundust illa leikin á Wanda Beach í Ástralíu.
* 20. janúar - Lyndon B. Johnson tók formlega við embætti Bandaríkjaforseta til næstu fjögurra ára.
* 20. janúar - Sukarno, forseti Indónesíu, tilkynnti úrsögn landsins úr Sameinuðu þjóðunum.
* 26. janúar - Hindí varð opinbert tungumál á Indlandi í stað ensku.
* 27. janúar - Herforinginn Nguyễn Khánh framdi valdarán í Suður-Víetnam.
* 30. janúar - Opinber útför Winston Churchill fór fram í London.

### Febrúar

* 4. febrúar - Sovéski búfræðingurinn Trofím Lysjenko var rekinn úr stöðu sinni við Sovésku vísindaakademíuna.
* 6. febrúar - 87 fórust þegar LAN Chile flug 107 hrapaði í Andesfjöllum eftir flugtak frá Santiago í Chile.
* 8. febrúar - 84 fórust þegar Eastern Air Lines flug 663 hrapaði í Atlantshafið eftir flugtak frá New York.
* 9. febrúar - Salvador Dalí málaði málverk af Raquel Welch í hótelherbergi í New York til að kynna nýjustu mynd hennar.
* 11. febrúar - Eftir tveggja vikna óeirðir tilkynnti forsætisráðherra Indlands, Lal Bahadur Shastri, að hætt hefði verið við að gera hindí að opinberu tungumáli í landinu í stað ensku.
* 12. febrúar - 29 aðgerðasinnar í Ástralíu fóru í Frelsisferð frumbyggja Ástralíu til að vekja athygli á kynþáttamismunun.
* 15. febrúar - Kanadíski fáninn með hlynsblaði varð þjóðfáni Kanada í stað kanadíska sjófánans.
* 17. febrúar - Geimkönnunarfarið *[[Ranger 8]]* var sent til tunglsins til að finna heppilega lendingarstaði.
* 18. febrúar - Gambía hlaut sjálfstæði frá Bretlandi.
* 21. febrúar - Mannréttindafrömuðurinn Malcolm X var myrtur meðan hann hélt ræðu í Harlem.
* 24. febrúar - Víetnamstríðið: Johnson samþykkti Rolling Thunder-aðgerðina, samfelldar sprengjuárásir á Norður-Víetnam.
* 27. febrúar - Stærsta skrúfuhreyflavél allra tíma, Antonov An-22, fór í jómfrúarflug sitt.

### Mars

* 2. mars - Víetnamstríðið: Bandaríkin hófu loftárásir í Norður-Víetnam sem héldu áfram í 3 og hálft ár.
* 7. mars - Göngurnar frá Selma til Montgomery: 200 manna lið fylkislögreglunnar í Alabama réðist á mótmælendur með kylfum, táragasi og hestum.
* 7. mars - Kirkjutilskipunin *[[Sacrosanctum Concilium]]* sem heimilaði aukna notkun þjóðtunga ásamt latínu í kaþólskum messum tók gildi.
* 8. mars - Um 3500 bandarískir landgönguliðar komu til Đà Nẵng í Víetnam.
* 18. mars - Sovéski geimfarinn Alexej Leonov fór fyrstur manna í geimgöngu.
* 20. mars - Lúxemborg vann Söngvakeppni evrópskra sjónvarpsstöðva 1965 með laginu „Poupée de cire, poupée de son“ sem var flutt af France Gall.
* 20. mars - Stríð Indlands og Pakistans 1965 hófst.
* 22. mars - Nicolae Ceaușescu var kjörinn aðalritari rúmenska kommúnistaflokksins.
* 23. mars - *[[Gemini 3]]*, fyrsta mannaða geimfar NASA, fór á braut um jörðu með tvo geimfara um borð.
* 25. mars - Um 25.000 manns gengu með Martin Luther King Jr. frá Selma til Montgomery í Alabama.
* 28. mars - Jarðskjálftinn í Valparaíso 1965 olli því að stíflur brustu og námuúrgangur flæddi yfir bæinn El Cobre þar sem mörg hundruð fórust.

### Apríl

* 1. apríl - Friðrik 9. vígði nýjar höfuðstöðvar danska ríkisútvarpsins, TV-Byen, í Gladsaxe.
* 1. apríl - Stór-Lundúnaráðið tók við af sýsluráði Lundúna.
* 4. apríl - Síðasti konungur Sikkim, Palden Thondup Namgyal, var krýndur.
* 5. apríl - Dans- og söngvamyndin *[[My Fair Lady (kvikmynd)|My Fair Lady]]* eftir George Cukor var valin besta myndin á Óskarsverðlaunahátíðinni.
* 6. apríl - Fyrsti fjarskiptahnöttur einkaaðila, *[[Intelsat I]]* eða „Early Bird“, var sendur á braut um jörðu.
* 8. apríl - Bandaríkjaþing samþykkti lög um almenna sjúkratryggingu, Medicare.
* 11. apríl - Yfir 270 fórust og 5000 slösuðust þegar 47 skýstrokkar gengu yfir miðvesturríki Bandaríkjanna.
* 19. apríl - Gordon Moore setti fram lögmál Moores um að reiknigeta tölva myndi tvöfaldast á tveggja ára fresti í grein í tímaritinu *Electronics*.
* 20. apríl - Fyrstu þingkosningarnar fóru fram á Cookseyjum.
* 21. apríl - Tim Rice sendi Andrew Lloyd Webber bréf með ósk um fund, sem varð upphafið að löngu samstarfi þeirra tveggja.
* 24. apríl - Borgarastyrjöldin í Dóminíska lýðveldinu: Stuðningsmenn Juan Bosch gerðu uppreisn gegn herforingjastjórninni.
* 24. apríl - Sukarno tilkynnti að öll fyrirtæki í erlendri eigu í Indónesíu skyldu þjóðnýtt.
* 26. apríl - Sjónvarpsstöðin TV Globo var stofnuð í Brasilíu.
* 27. apríl - Átök Indónesíu og Malasíu hófust á Borneó.
* 28. apríl - Lyndon B. Johnson sendi 24.000 bandaríska hermenn til Dóminíska lýðveldisins til að binda enda á borgarastríðið.
* 28. apríl - Robert Menzies, forsætisráðherra Ástralíu, tilkynnti að Ástralía myndi senda herlið til stuðnings stjórninni í Suður-Víetnam.

### Maí

* 1. maí - Bandaríska orrustuþotan Lockheed YF-12A setti hraðamet þegar hún náði 3.331,5 km/klst hraða í yfir 24 km hæð.
* 1. maí - Orrustan um Dongyin átti sér stað í Austur-Kínahafi.
* 3. maí - Blýárin: Grunnurinn að spennustefnunni var lagður á ráðstefnunni á Parco dei Principi-hótelinu í Róm.
* 9. maí - Píanóleikarinn Vladimir Horowitz hélt fræga tónleika í Carnegie Hall eftir 12 ára fjarveru frá sviðsljósinu.
* 9. maí - Sovétmenn sendu ómannaða lendingarfarið *[[Luna 5]]* til tunglsins.
* 11. maí - Yfir 10.000 fórust þegar öflugur fellibylur gekk yfir Austur-Pakistan.
* 14. maí - Sam-ameríska friðargæsluliðið tók við af Bandaríkjaher í Dóminíska lýðveldinu.
* 20. maí - Vestur-Þýskaland tók upp stjórnmálasamband við Ísrael.
* 20. maí - 127 fórust þegar Pakistan International Airlines flug 705 hrapaði í eyðimörk í Egyptalandi.
* 25. maí - Muhammad Ali rotaði Sonny Liston í fyrstu umferð hnefaleikakeppni með „draugahögginu“.
* 26. maí - Ný og endurskoðuð SOLAS-samþykkt um öryggi mannslífa á hafinu tók gildi eftir að tilskildum fjölda undirskrifta var náð.
* 27. maí - Kolmårdens-dýragarðurinn var opnaður í Norrköping í Svíþjóð.
* 27. maí - Inter vann meistaradeild Evrópu með 1-0 sigri á Benfica.
* 29. maí - 274 fórust í námuslysi í Dhanbad á Indlandi.
* 29. maí - Stærsta olíuvinnslusvæði Rússlands, Samotlor-olíuvinnslusvæðið, var uppgötvað.

### Júní

* Júní - Stúlknaheimilið Bjarg tók til starfa á Seltjarnarnesi. Tveimur árum síðar var því lokað vegna ásakana um ofbeldi gegn stúlkum sem voru vistaðar þar.
* 1. júní - Náttúrugripasafnið varð Náttúrufræðistofnun Íslands.
* 1. júní - 237 fórust í sprengingu í kolanámu í Fukuoka í Japan.
* 4. júní - Geimfarinn Edward White fór fyrstur Bandaríkjamanna í geimgöngu úr geimfarinu *[[Gemini 4]]*.
* 4. júní - Smáskífa Rolling Stones, „(I Can't Get No) Satisfaction“ kom fyrst út í Bandaríkjunum.
* 7. júní - Kakanj-námaslysið: 128 létust í kolanámuslysi í Bosníu og Hersegóvínu.
* 8. júní - Eyjan Syrtlingur birtist úr hafi sunnan við Vestmannaeyjar, en hvarf um haustið.
* 9. júní - Fjórða Keflavíkurgangan var haldin af Samtökum hernámsandstæðinga.
* 10. júní - Víetnamstríðið: Orrustan um Dong Xoai þar sem Víet Kong-liðar lögðu undir sig herstöð í bænum Đồng Xoài.
* 13. júní - Dóná flæddi yfir bakka sína sem olli flóðum í Tékkóslóvakíu, Júgóslavíu, Ungverjalandi og Austurríki.
* 14. júní - Lagið „Yesterday“ eftir Paul McCartney var tekið upp í fyrsta skipti.
* 19. júní - Ahmed Ben Bella var steypt af stóli af Houari Boumediene í Alsír.
* 28. júní - Talsímasambandi um gervihnött var komið á milli Norður-Ameríku og Evrópu.

### Júlí

* 1. júlí:
** Landsvirkjun var stofnuð.
** Handritamálið: Ísland og Danmörk undirrituðu samkomulag um afhendingu handrita úr Árnasafni í Kaupmannahöfn.
* 8. júlí:
** Breski lestarræninginn Ronnie Biggs slapp úr öryggisfangelsi í London. Hann gaf sig fram við yfirvöld 35 árum síðar.
** Jim Morrison og Ray Manzarek ákváðu að stofna hljómsveitina The Doors.
* 9. júlí - Kodak setti flasskubbinn á markað.
* 11. júlí - Ellefu bandarískir geimfarar komu til Íslands til að æfa væntanlega tunglgöngu. Í hópnum voru meðal annars Buzz Aldrin, Alan LaVerne Bean, David R. Scott og Eugene Andrew Cernan.
* 14. júlí - Bandaríska geimfarið *[[Mariner 4]]* sendi fyrstu myndirnar af yfirborði Mars.
* 15. júlí - Georgios Papandreou sagði af sér sem forsætisráðherra Grikklands sem olli tveggja ára stjórnarkreppu.
* 16. júlí - Mont Blanc-göngin voru opnuð af forsetum Frakklands og Ítalíu.
* 17. júlí - Fyrsta bikarkeppni KKÍ hófst í Borgarnesi.
* 24. júlí - Víetnamstríðið: Fyrsta bandaríska sprengjuflugvélin var skotin niður af loftvarnarbyssu.
* 26. júlí - Maldívur hlutu sjálfstæði frá Bretlandi.
* 27. júlí - Edward Heath tók við formennsku í breska íhaldsflokknum.
* 28. júlí - Víetnamstríðið: Lyndon B. Johnson tilkynnti að bandarískum hermönnum í Víetnam yrði fjölgað úr 75.000 í 125.000.
* 30. júlí - Stríðið gegn fátækt: Lyndon B. Johnson undirritaði lög um stofnun Medicare og Medicaid.

### Ágúst

* 4. ágúst - Cooks-eyjar lýstu yfir sjálfstæði í frjálsu sambandi við Nýja-Sjáland.
* 5. ágúst - Stríð Indlands og Pakistans vegna landamæradeilna hófst og stóð til 23. september.
* 6. ágúst - Lyndon B. Johnson undirritaði lög sem afnámu ýmsar hindranir gegn kosningaþátttöku svartra Bandaríkjamanna.
* 9. ágúst - Singapúr klofnaði frá Malasíu og lýsti yfir sjálfstæði.
* 11. ágúst - Watts-uppþotin hófust í Los Angeles þar sem 34 létu lífið næstu daga.
* 15. ágúst - Bítlarnir hófu sína aðra tónleikaferð um Bandaríkin með tónleikum fyrir 55.000 manns í Shea Stadium í New York-borg.
* 17. ágúst - Sukarno forseti Indónesíu tilkynnti um útgöngu landins úr Heimsbankanum um leið og hann fordæmdi Víetnamstríðið.
* 18. ágúst - Víetnamstríðið: Bandaríkjaher hóf landhernað með Starlite-aðgerðinni gegn vígi Víet Kong-liða á Van Tuong-skaga.
* 19. ágúst - Auschwitz-réttarhöldunum í Frankfurt lauk með lífstíðardómum yfir 66 fyrrum SS-liðum.
* 21. ágúst: 
** NASA sendi mannaða geimfarið *[[Gemini 5]]* í vikulanga geimferð með tvo menn um borð.
** Hötorgsuppþotin í Svíþjóð hófust með slagsmálum Mods-ungmenna við lögreglu.
* 24. ágúst:
** Ted Nelson notaði fyrstur orðið *hypertext* (stiklutexti) í fyrirlestri í Pittsburgh.
** KGB hóf handtökur á úkraínskum mennta- og listamönnum fyrir „þjóðernisstefnu“.
* 28. ágúst - Bandaríska skyndibitakeðjan Subway var stofnuð í Bridgeport, Connecticut.
* 30. ágúst - Snjóflóð féll á stíflu sem verið var að reisa í Saas-Fee í Sviss með þeim afleiðingum að 90 verkamenn fórust.
* 31. ágúst - Bandaríkjaforseti undirritaði lög um fangavist og sektir við því að brenna herkvaðningarbréf.

### September

* 1. september - Hafrannsóknastofnun Íslands tók til starfa.
* 2. september - Stríð Indlands og Pakistans: Pakistanskar hersveitir fóru inn í Kasmír.
* 3. september - Fyrsti hjólabrettagarður sögunnar var opnaður í Tucson, Arisóna.
* 8. september - Dwarka-aðgerðin: Pakistanski sjóherinn lagði indversku höfnina í Dwarka í rúst.
* 14. september - Annað Vatíkansráðið hóf sína fjórðu og síðustu umferð.
* 16. september - Valdaránstilraun Arif Abd ar-Razzaq í Írak mistókst.
* 17. september - Umeå-háskóli í Svíþjóð var vígður.
* 14.-18. september - Breska rokksveitin The Kinks hélt nokkra tónleika í Austurbæjarbíói. Tónleikarnir voru kallaðir „fyrstu rokktónleikarnir á Íslandi“.
* 18. september - Danski innbrotsþjófurinn Palle Sørensen skaut 4 lögreglumenn til bana á flótta. Atvikið varð til þess að danska lögreglan fékk heimild til að bera skotvopn.
* 19. september - Pakistanski herinn vann sigur í orrustunni við Chawinda.
* 21. september - Gambía, Maldívur og Singapúr gerðust aðildarríki Sameinuðu þjóðanna.
* 23. september - Vopnahlé tók gildi milli Indlands og Pakistans.
* 24. september - Breski landstjórinn í Aden nam stjórnarskrá landsins úr gildi vegna versnandi átaka.
* 25. september - Teiknimyndaþættirnir *[[Tommi og Jenni]]* hófu göngu sína í morgunsjónvarpi CBS, en voru áður aðeins í kvikmyndahúsum.
* 28. september:
** Fidel Castro lýsti því yfir að hver sem er mætti flytjast til Bandaríkjanna.
** Hundruð fórust þegar Taal-fjall gaus á Luzon í Filippseyjum.
* 30. september - Indónesíuher, undir stjórn Suhartos, braut meinta valdaránstilraun kommúnista á bak aftur.

### Október

* 1. október:
** Meðlimir 30. september-hreyfingarinnar í Indónesíu myrtu sex herforingja. Þetta varð upphafið að fjöldamorðum á allt að 1 milljón meðlimum kommúnistaflokksins næstu mánuði.
** Sala á mellanöli með allt að 4,5% áfengisinnihald (miðað við ummál) var leyfð í matvöruverslunum í Svíþjóð.
* 3. október:
** KR vann sinn 19. íslandsmeistaratitil í knattspyrnu karla þegar að vann ÍA í úrslitaleik um titilinn.
** Lyndon B. Johnson Bandaríkjaforseti undirritaði bandarísku innflytjendalögin 1965 þar sem upprunakvótar voru afnumdir.
* 4. október:
** Kaliforníuháskóli í Irvine tók til starfa.
** Warwick-háskóli í Bretlandi tók til starfa.
** Páll 6. páfi hélt í fyrstu heimsókn páfa til Bandaríkjanna.
* 6. október - Heiðarmorðin: Ian Brady og Myra Hindley myrtu síðasta fórnarlamb sitt í Manchester.
* 8. október - Samningaviðræður um framtíð Ródesíu í London runnu út í sandinn.
* 12. október - Vínlandskortið, meint landakort frá 15. öld sem sýnir strönd Ameríku fyrir landafundi Kólumbusar, var sýnt opinberlega við Yale-háskóla.
* 18. október - Kommúnistaflokkur Indónesíu var bannaður.
* 22. október - Fyrsta Nóatúnsverslunin tók til starfa í Reykjavík.
* 26. október:
** Umferð var hleypt á nýja steypta/malbikaða Reykjanesbraut milli Hafnarfjarðar og Keflavíkur. Vegtollur var innheimtur í tollskýli í Straumsvík þar til lán vegna veglagningarinnar var greitt upp 1972.
** Sylvia Likens var pyntuð til bana af fóstru sinni, Gertrude Baniszewski, börnum hennar og vinum þeirra.
** Bítlarnir voru fyrsta popphljómsveitin sem kom í Buckingham-höll þegar þeir tóku við MBE-orðum.

### Nóvember

* 1. nóvember - 74 farþegar fórust þegar raflínustrætisvagn fór út í Níl í Kaíró.
* 5. nóvember - Herlög tóku gildi í Ródesíu.
* 9. nóvember:
** Straumrof í raforkukerfi í Bandaríkjunum leiddi til víðtæks rafmagnsleysis í norðausturríkjunum.
** Ferdinand Marcos var kjörinn forseti Filippseyja.
* 11. nóvember - Ródesía lýsti einhliða yfir sjálfstæði frá Bretlandi.
* 13. nóvember:
** Eldur kom upp í bandaríska gufuskipinu *[[Yarmouth Castle]]* sem sökk í kjölfarið við Bahamaeyjar. 90 fórust með skipinu.
** Breski leikhúsgagnrýnandinn Kenneth Tynan sagði orðið „fuck“ í fyrsta sinn í sjónvarpi, sem leiddi til umræðu um ritskoðun og kurteisishefðir.
* 14. nóvember - Víetnamstríðið: Orrustan um la Drang, fyrsta stórorrusta milli Bandaríkjahers og Víet Kong, hófst.
* 15. nóvember - Walt Disney, Roy O. Disney og fylkisstjóri Flórída, W. Haydon Burns, tilkynntu opinberlega um fyrirhugaðan skemmtigarð, Disney World.
* 16. nóvember - Venera-áætlunin: Sovétríkin sendu könnunarfarið *[[Venera 3]]* til Venus.
* 22. nóvember - Þróunaráætlun Sameinuðu þjóðanna var komið á fót.
* 24. nóvember - Kongóski herforinginn Mobutu steypti Joseph Kasavubu af stóli.
* 26. nóvember - Frakkar sendu sinn fyrsta gervihnött, *[[Astérix-1]]*, á braut um jörðu frá skotstað í Saharaeyðimörkinni.
* 27. nóvember - Tugir þúsunda mótmældu Víetnamstríðinu fyrir framan Hvíta húsið í Washington D.C.
* 28. nóvember - Háteigskirkja var vígð í Reykjavík.
* 29. nóvember - Kanadamenn sendu rannsóknargervihnöttinn *[[Alouette 2]]* á braut um jörðu.

### Desember

* 4. desember - Fyrsti keppnisleikurinn var haldinn í Laugardalshöllinni, milli Fram og tékkneska liðsins Baník Karviná í handbolta.
* 5. desember:
** Charles de Gaulle var endurkjörinn forseti Frakklands.
** Glasnostfundurinn átti sér stað í Moskvu.
* 8. desember - Öðru Vatíkansráðinu lauk.
* 9. desember - Teiknimyndin *[[A Charlie Brown Christmas]]* var frumsýnd á CBS.
* 15. desember:
** Fríverslunarsamtök Karíbahafsins voru stofnuð.
** Mönnuðu geimförin *[[Gemini 6]]* og *[[Gemini 7]]* mættust á braut um jörðu með aðeins 30 cm bili til að sýna fram á möguleikann til að tengja saman tvö geimför.
** Yfir 10.000 fórust þegar fellibylur gekk yfir Austur-Pakistan.
* 21. desember: 
** Sovétríkin tilkynntu að þau hefðu sent eldflaugar til Víetnam.
** Konrad Adenauer sagði af sér forystu í Kristilega demókrataflokknum.
* 26. desember - Eyjan Jólnir kom upp úr hafi í fyrsta sinn sunnan við Vestmannaeyjar.
* 30. desember - Ferdinand Marcos varð forseti Filippseyja.
* 31. desember:
** Jean-Bédel Bokassa gerði valdarán í Mið-Afríkulýðveldinu.
** Sporvagnakerfið í Bergen var lagt niður.

### Ódagsettir atburðir
* Tókýó varð fjölmennasta borg heims þegar hún tók fram úr New York-borg með 15 milljón íbúa.
* Kúbverjar hófu að flýja til Bandaríkjanna í stórum stíl.
* Tónlistarútgáfan Íslenzkir tónar var lögð niður.
* Hljómsveitin Dátar var stofnuð. Þjóðlagsveitin Ríó tríó var stofnuð um haustið.
* Þýska rokksveitin Scorpions var stofnuð í Hannover sem *Nameless*.

## Fædd
* 5. janúar - Davíð Þór Jónsson, íslenskur prestur.
* 7. janúar - José Manuel Imbamba, angólskur biskup.
* 2. febrúar - Kjartan Guðjónsson, íslenskur leikari.
* 5. febrúar - Gheorghe Hagi, rúmenskur knattspyrnumaður.
* 7. febrúar - Chris Rock, bandarískur leikari.
* 13. febrúar - Peter O'Neill, fv. forsætisráðherra Papúa Nýju-Gíneu.
* 25. febrúar - Carrot Top, bandarískur leikari.
* 27. febrúar - Bjarkey Gunnarsdóttir, íslensk stjórnmálakona.
* 4. mars - Khaled Hosseini, afgangskur/bandarískur rithöfundur.
* 9. mars - Mike Pollock, bandarískur leikari.
* 20. mars - Vigdís Hauksdóttir, íslensk stjórnmálakona.
* 2. apríl - Rodney King, bandarískur leigubílstjóri (d. 2012).
* 4. apríl - Robert Downey Jr., bandarískur leikari.
* 9. apríl - Mark Pellegrino, bandarískur leikari.
* 15. apríl - Skúli Helgason, íslenskur stjórnmálamaður.
* 16. apríl - Martin Lawrence, bandarískur leikari.
* 26. apríl - Kevin James, bandarískur leikari.
* 10. maí - Linda Evangelista, kanadísk fyrirsæta.
* 28. júní - Vanda Sigurgeirsdóttir, formaður KSÍ.
* 6. júlí - Elísabet Ronaldsdóttir, íslenskur kvikmyndagerðarmaður.
* 19. júlí - Hailemariam Desalegn, eþíópískur stjórnmálamaður.
* 21. júlí - Lana Wachowski, bandarískur leikstjóri.
* 31. júlí - Pat Finn, bandarískur leikari.
* 31. júlí - J. K. Rowling, breskur rithöfundur.
* 6. ágúst - David Robinson, bandarískur körfuknattleiksmaður.
* 11. ágúst - Viola Davis, bandarísk leikkona.
* 19. ágúst - Kyra Sedgwick, bandarísk leikkona.
* 26. ágúst - Mario Più, ítalskur plötusnúður.
* 29. ágúst - Frances Ruffelle, ensk söngkona.
* 3. september - Vilborg Davíðsdóttir, íslenskur rithöfundur.
* 11. september - Moby, bandarískur tónlistarmaður.
* 11. september - Bashar al-Assad, forseti Sýrlands.
* 13. september - Jeff Ross, bandarískur leikari.
* 14. september - Dmítríj Medvedev, rússneskur stjórnmálamaður.
* 25. september - Scottie Pippen, bandarískur körfuboltamaður.
* 26. september - Petro Porosjenko, úkraínskur stjórnmálamaður.
* 4. október - Þorgerður Katrín Gunnarsdóttir, alþingismaður.
* 5. október - Vigdís Gunnarsdóttir, íslensk leikkona.
* 7. október - Dr. Gunni, íslenskur tónlistarmaður.
* 10. október - Rebecca Pidgeon, ensk leikkona.
* 13. október - Steinunn Kristjánsdóttir, íslenskur fornleifafræðingur.
* 16. október - Steve Lamacq, breskur plötusnúður.
* 24. október - Magnús Jónsson, íslenskur leikari.
* 25. október - Þorsteinn Bachmann, íslenskur leikari.
* 1. nóvember - Hrafn Jökulsson, íslenskur rithöfundur og blaðamaður (d. 2022).
* 8. nóvember - Þóroddur Bjarnason, íslenskur félagsfræðingur.
* 21. nóvember - Björk Guðmundsdóttir, íslensk tónlistarkona.
* 22. nóvember - Þórunn Sveinbjarnardóttir, íslensk stjórnmálakona.
* 25. nóvember - Þórey Sigþórsdóttir, íslensk leikkona.
* 30. nóvember - Ben Stiller, bandarískur leikari.
* 19. desember - Jessica Steen, kanadísk leikkona.
* 21. desember - Andy Dick, bandarískur leikari.

## Dáin
* 4. janúar - T. S. Eliot, bandarískt ljóðskáld (f. 1888).
* 11. janúar - Thor Thors, íslenskur sendiherra (f. 1903).
* 24. janúar - Winston Churchill, forsætisráðherra Bretlands (f. 1874).
* 29. janúar - Nína Sæmundsson, íslenskur myndhöggvari (f. 1892).
* 21. febrúar - Malcolm X, bandarískur mannréttindaleiðtogi (f. 1925).
* 18. mars - Farúk, konungur Egyptalands (f. 1920).
* 25. mars - Þorsteinn Jónsson, íslenskur skipstjóri (f. 1880).
* 5. maí - Kristinn Pétursson, blikksmiður og íþróttamaður (f. 1889).
* 11. maí - Wilhelm Ernst Beckmann, íslenskur myndhöggvari (f. 1909).
* 12. maí - Carlos Scarone, úrúgvæskur knattspyrnumaður (f. 1888).
* 21. maí - Hugh Marwick, orkneyskur málfræðingur (f. 1881).
* 7. júní - Alexander Jóhannesson, málvísindamaður og háskólarektor (f. 1888).
* 7. júlí - Moshe Sharett, ísraelskur forsætisráðherra (f. 1894).
* 19. júlí - Syngman Rhee, suður-kóreskur stjórnmálamaður (f. 1875).
* 27. ágúst - Le Corbusier, svissneskur arkitekt (f. 1887).
* 4. september - Albert Schweitzer, þýsk/franskur guðfræðingur og mannvinur (f. 1875).
* 28. október - Sigurður Jónasson, íslenskur stjórnmála- og athafnamaður (f. 1886).

## [[Nóbelsverðlaunin]]
* Eðlisfræði - Sin-Itiro Tomonaga, Julian Schwinger, Richard P. Feynman
* Efnafræði - Robert Burns Woodward
* Læknisfræði - François Jacob, André Lwoff, Jacques Monod
* Bókmenntir - Michail Aleksandrovich Sholokhov
* Friðarverðlaun - Barnahjálp Sameinuðu þjóðanna